cyanic-selkie/wikianc huggingface dataset:
บลูสนาร์ฟฟิง
บลูสนาร์ฟฟิงเป็นการกระทำที่ร้ายแรงกว่าบลูแจกกิง (bluejacking) แต่ทั้งสองกรณีใช้หลักการเดียวกันโดยที่ว่าจะเชื่อมต่อโดยไม่ให้เจ้าของรู้ตัว อุปกรณ์ทุกชนิดที่เปิดโหมด "ให้ค้นพบได้" (discoverable) เอาไว้จะเข้าข่ายการโดนกระทำบลูแจกกิงและถึงขั้นบลูสนาร์ฟฟิง การซ่อนการมีอยู่ของเครื่องนั้น จะสามารถลดความเสี่ยงของการโดนบลูสนาร์ฟฟิงได้ เนื่องจากบลูสนาร์ฟฟิงเป็นการละเมิดสิทธิส่วนบุคคล จึงเป็นเรื่องผิดกฎหมายในหลายประเทศ
ปาลู
ปาลู (Palu) เป็นนครแห่งหนึ่งบนเกาะซูลาเวซีและเมืองหลักของจังหวัดซูลาเวซีกลาง ประเทศอินโดนีเซีย ตั้งอยู่ห่างจากกรุงจาการ์ตาไปทางทิศตะวันออกเฉียงเหนือประมาณ 1,650 กิโลเมตร (1,030 ไมล์) ที่ปากน้ำปาลูบริเวณอ่าวแคบและยาวแห่งหนึ่ง เนื่องจากมีทำเลที่ตั้งอยู่ระหว่างสันเขา เมืองนี้จึงมีภูมิอากาศแห้งผิดปกติ จากสำมะโน พ.ศ. 2553 ปาลูมีประชากรประมาณ 336,300 คน (ไม่รวมผู้ที่อาศัยอยู่ในอำเภอข้างเคียง) ในวันที่ 28 กันยายน พ.ศ. 2561 เมืองได้รับความเสียหายอย่างหนักจากแผ่นดินไหวและสึนามิ ซึ่งส่งผลให้มีผู้บาดเจ็บและผู้เสียชีวิตจำนวนมากภายในเวลาสองวัน
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดภูเก็ต
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองภูเก็ต (เฉพาะตำบลเกาะแก้ว ตำบลรัษฎา ตำบลตลาดใหญ่ และตำบลตลาดเหนือ)
เขต 2
เขตเลือกตั้งที่ 2 ประกอบด้วยอำเภอเมืองภูเก็ต (เฉพาะตำบลวิชิต ตำบลฉลอง ตำบลราไวย์และตำบลกะรน) และอำเภอกะทู้ (ยกเว้นตำบลกะทู้)
เขต 3
เขตเลือกตั้งที่ 3 ประกอบด้วยอำเภอถลางและอำเภอกะทู้ (เฉพาะตำบลกะทู้)
บัวผุด
บัวผุด หรือ บัวตูม เป็นกาฝากชนิดหนึ่ง อาศัยอยู่บนรากของพืชเถาจำพวกสกุลเครือเขาน้ำ (Tetrastigma) ซึ่งชาวบ้านเรียกว่าย่านไก่ต้ม มีลักษณะเด่นที่ดอกซึ่งเป็นดอกเดียวขึ้นจากพื้นดินมีขนาดใหญ่ มีกลิ่นเหม็นมาก กลิ่นของมันเหม็นแรงมาก พบเห็นระหว่างฤดูฝนระหว่างเดือนพฤษภาคมถึงเดือนธันวาคม
ดอกตูมอยู่จะคล้ายกับหม้อขนาดใหญ่มีกลีบหนาจะมีเส้นผ่าศูนย์กลางของดอก 70–80 เซนติเมตร ที่โคนของดอกมีกลีบนำสีน้ำตาลอมเหลืองเรียงสลับซับซ้อนกันอยู่มาก ภายในดอกจะมีแผ่นแบนคล้ายจาน ด้านบนมีปุ่มคล้ายหนามแหลมจานนี้จะซ้อนเกสรตัวผู้และรังไข่ไว้ด้านล่าง ดอกของบัวผุดใช้เวลาตั้งแต่เป็นดอกตูมจนบานถึง 9เดือน ดอกจะบานอยู่ได้เพียง 4–5 วันเท่านั้น หลังจากนั้นก็จะค่อย ๆ ดำเน่าไป และขณะนี้มีจำนวนลดลงเรื่อย ๆ ฉะนั้นเมื่อนักท่องเที่ยวไปเดินป่าเพื่อชมดอกบัวผุดจึงควรใช้ความระมัดระวังเป็นอย่างมาก เพราะอาจจะไปเหยียบย่ำบนดอกตูมของบัวผุดได้
กระจายพันธุ์ทางภาคใต้ของไทย เช่นที่ อุทยานแห่งชาติน้ำตกห้วยยาง จังหวัดประจวบคีรีขันธ์ และป่าดิบในรัฐกลันตัน และเปรักในประเทศมาเลเซีย ชาวบ้านนิยมนำดอกตูมมาต้มน้ำดื่ม ช่วยให้คลอดง่าย มดลูกเข้าอู่เร็ว
การค้นพบในประเทศไทย
ดอกบัวผุดพบในบนพื้นที่อุทยานแห่งชาติเขาสก อำเภอพนม จังหวัดสุราษฎร์ธานี และถือว่าเป็นดอกไม้ประจำจังหวัด ในต่างประเทศพบในป่าดิบตั้งแต่แหลมมลายูลงไป บัวผุดที่พบในประเทศไทยได้รับการตั้งชื่อเป็นสปีชีส์ของโลกเมื่อ พ.ศ. 2527 โดยวิลเลิม ไมเยอร์ (Willem Meijer) นักพฤกษศาสตร์ชาวดัตช์จากมหาวิทยาลัยเคนทักกี สหรัฐอเมริกา ตั้งชื่อพฤกษศาสตร์สากลเพื่อเป็นเกียรติแก่อาร์เทอร์ ฟรานซิส จอร์จ เคอร์ (Arthur Francis George Kerr) นายแพทย์และนักพฤกษศาสตร์ชาวไอริช ผู้สำรวจพันธุ์ไม้ชนิดนี้เป็นครั้งแรกเมื่อปี พ.ศ. 2472
จักรพรรดิอเล็กซานเดอร์แห่งไบแซนไทน์
จักรพรรดิอเล็กซานเดอร์แห่งไบแซนไทน์ (Alexander; Αλέξανδρος) (19 กันยายน ค.ศ. 870 – 6 มิถุนายน ค.ศ. 913) บางครั้งก็ลำดับเป็นอเล็กซานเดอร์ที่ 3 พระองค์ทรงเป็นจักรพรรดิแห่งจักรวรรดิไบแซนไทน์ ของราชวงศ์มาซิโดเนียนผู้ทรงครองราชย์ระหว่าง ค.ศ. 912 จนถึง ค.ศ. 913 อเล็กซานเดอร์เป็นพระราชโอรสองค์ที่สามในพระจักรพรรดิบาซิลที่ 1 และจักรพรรดินียูโดเคีย อินเจรินา พระองค์ไม่ทรงมีปัญหาเหมือนกับพระเชษฐาจักรพรรดิลีโอที่ 6 เดอะไวส์ว่าผู้ใดเป็นพระราชบิดาที่แท้จริงระหว่างจักรพรรดิบาซิลและจักรพรรดิมิคาเอลที่ 3 เพราะประสูติหลายปีหลังจากที่จักรพรรดิมิคาเอลเสด็จสวรรคตไปแล้ว
อเล็กซานเดอร์ทรงได้รับการสวมมงกุฎให้เป็นพระจักรพรรดิร่วมกับพระราชบิดาราวปี ค.ศ. 879 หลังจากการเสด็จสวรรคตของพระเชษฐาจักรพรรดิลีโอเมื่อวันที่ 11 พฤษภาคม ค.ศ. 912 แล้วอเล็กซานเดอร์ก็เป็นพระจักรพรรดิอาวุโสเคียงข้างพระราชโอรสของลีโอ--จักรพรรดิคอนสแตนตินที่ 7 พระองค์ทรงเป็นจักรพรรดิไบแซนไทน์พระองค์แรกที่ใช้คำว่า “autocrator”  (αὑτοκράτωρ πιστὸς εὑσεβὴς βασιλεὺς)  บนเหรียญเพื่อเป็นการฉลองการเป็นอิสระจากการเป็นพระจักรพรรดิร่วมมาถึง 33 ปี หลังจากนั้นพระองค์ก็ทรงปลดที่ปรึกษาและผู้ที่ได้รับแต่งตั้งของจักรพรรดิลีโอจนแทบหมดสิ้นรวมทั้งผู้บังคับบัญชากองทัพเรือและพระสังฆราช และพระราชมารดาของคอนสแตนตินที่ 7 ผู้ทรงส่งไปไว้ในสำนักชี  และทรงหันไปแต่งตั้งให้นิโคลัส มิสติคอสให้กลับมาเป็นสังฆราชอีกครั้งหลังจากที่ถูกปลดโดยลีโอเพราะไม่เห็นด้วยกับการเสกสมรสครั้งที่สี่ของพระองค์ ระหว่างรัชสมัยอันสั้นของพระองค์อเล็กซานเดอร์ก็ถูกโจมตีโดยกองทัพของอัล-มุคตาดีร์ (Al-Muqtadir) แห่งจักรวรรดิกาหลิปอับบาซียะฮ์จากตะวันออก และทรงริเริ่มสงครามกับจักรพรรดิซิเมียนที่ 1 แห่งบัลแกเรียโดยไม่ทรงส่งบรรณาการไปถวายเมื่อซิเมียนขึ้นครองราชย์ อเล็กซานเดอร์เสด็จสวรรคตหลังจากการเล่นโปโลจากความเหน็ดเหนื่อยเมื่อวันที่ 6 มิถุนายน ค.ศ. 913 ตามที่อ้างกันว่าสมตามคำทำนายของพระเชษฐาที่ว่าจะทรงครองราชย์ได้เพียง 13 เดือนเท่านั้น
ข้อมูลเพิ่มเติม
870 913
ฟุตซอลชิงแชมป์เอเชีย 2018 รอบคัดเลือก
ฟุตซอลชิงแชมป์เอเชีย 2018 รอบคัดเลือก เป็นขั้นตอนการคัดเลือกที่จัดขึ้นโดย สมาพันธ์ฟุตบอลเอเชีย (เอเอฟซี) ที่จะกำหนดหาทีมที่เข้าร่วมสำหรับ ฟุตซอลชิงแชมป์เอเชีย 2018, ครั้งที่ 15 ของการแข่งขันฟุตซอลชายระดับนานาชาติของทวีปเอเชีย.
ทั้งหมด 16 ทีมได้สิทธิ์ที่จะเล่นในรอบสุดท้าย, รวมไปถึง จีนไทเป ผู้ได้สิทธิ์อัตโนมัติในฐานะเจ้าภาพ.
ขั้นตอนการคัดเลือกจะถูกแบ่งออกเป็นสี่โซน, ในขณะที่ โซนอาเซียน ได้เพิ่มเป็นสองเท่าใน อาเซียนฟุตซอลแชมเปียนชิพ 2017, โซนตะวันออก และ โซนตะวันตก จะได้ลงเล่นที่ประเทศไทย, และ โซนใต้ ได้ถูกรวมเข้ากับ โซนกลาง หลังจากเนปาลเป็นทีมเดียวเท่านั้นที่มาจากโซนใต้.
ขั้นตอนการคัดเลือก
จาก 47 ชาติสมาชิก เอเอฟซี, ทั้งหมด 29 ทีมเข้าสู่การแข่งขัน. 16 จุดในรอบสุดท้ายจะมีการกระจายดังนี้:
การจับสลากโซนเอเอฟเอฟ
การจับสลากตามต้นฉบับสำหรับ อาเซียนฟุตซอลแชมเปียนชิพ 2017 ได้จัดขึ้นเมื่อวันที่ 17 กุมภาพันธ์ พ.ศ. 2560, 10:00 MMT (UTC+06:30) ระหว่างการประชุมสภาเอเอฟเอฟที่โรงแรมโนโวเท็ลย่างกุ้งแม็กซ์ ใน ย่างกุ้ง, ประเทศเมียนมาร์. หลังจากที่ออสเตรเลียได้ถอนทีมจากการแข่งขัน, การจับสลากซ้ำอีกครั้งก็ได้จัดขึ้นเมื่อวันที่ 23 กันยายน พ.ศ. 2560 ระหว่างการประชุมสภาเอเอฟเอฟในกรุง บาลี, ประเทศอินโดนีเซีย.
ทีมที่ได้รับการเป็นทีมวางตามผลงานของพวกเขาในการแข่งขัน อาเซียนฟุตซอลแชมเปียนชิพ 2016.
การจับสลากโซนเอเอฟซี
การจับสลากได้จัดขึ้นเมื่อวันที่ 6 กรกฎาคม พ.ศ. 2560, 15:00 MYT (UTC+8), ที่บ้านเอเอฟซีในกรุง กัวลาลัมเปอร์, ประเทศมาเลเซีย, ยกเว้นสำหรับโซนอาเซียนที่จะได้ใช้ อาเซียนฟุตซอลแชมเปียนชิพ 2017 ในฐานะทัวร์นาเมนต์รอบคัดเลือกของพวกเขาและการจับสลากก็ได้ถูกจัดขึ้นแล้ว. กลกไกสำหรับแต่ละโซนมีดังนี้:
ทีมที่ได้รับการเป็นทีมวางตามผลงานของพวกเขาในการแข่งขัน ฟุตซอลชิงแชมป์เอเชีย 2016 รอบสุดท้าย และ รอบคัดเลือก.
รอบเพลย์ออฟ
ผู้ชนะจะได้สิทธิ์ไปแข่งขัน ฟุตซอลชิงแชมป์เอเชีย 2018.
ทีมที่ผ่านเข้ารอบ
ด้านล่างนี้คือ 16 ทีมที่ได้สิทธิ์สำหรับรอบสุดท้าย.
สติวเดนต์ซินโดรม
สติวเดนต์ซินโดรม (student syndrome) หมายถึง อาการของคนที่จะเริ่มปลุกตัวเองให้กระตือรือร้นต่องานในช่วงเวลาสุดท้ายที่เป็นไปได้ก่อนที่จะถึงกำหนดส่ง ซึ่งเป็นการกระทำให้สูญเสียแก่ตนเองและทำให้เกิดการสร้างสิ่งรองรับที่หนักในการประมาณระยะเวลา
ซึ่งมันถูกระบุไว้โดย Eliyahu M. Goldratt ในหนังสือนวนิยายเกี่ยวกับวิกฤตที่เป็นลูกโซ่
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดราชบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองราชบุรี (ยกเว้นตำบลน้ำพุ ตำบลห้วยไผ่ ตำบลดอนแร่ และตำบลอ่างทอง)
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอวัดเพลง อำเภอปากท่อ อำเภอสวนผึ้ง อำเภอเมืองราชบุรี (เฉพาะตำบลน้ำพุ ตำบลห้วยไผ่ ตำบลดอนแร่ และตำบลอ่างทอง) อำเภอจอมบึง (เฉพาะตำบลรางบัว) และกิ่งอำเภอบ้านคา
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอจอมบึง (ยกเว้นตำบลรางบัว) และอำเภอโพธาราม (ยกเว้นตำบลบ้านฆ้อง และตำบลบ้านสิงห์)
เขตเลือกตั้งที่ 5
เขตการเลือกตั้งที่ 5 ประกอบด้วยอำเภอดำเนินสะดวก อำเภอบางแพ และอำเภอโพธาราม (เฉพาะตำบลบ้านฆ้อง และตำบลบ้านสิงห์)
สเกตบอร์ด
ที่มาของสเกตบอร์ดไม่ปรากฏว่าใครเป็นผู้คิดค้น แต่น่าจะเกิดในคริสต์ทศวรรษ 1940–1950 โดยสันนิษฐานว่าเป็นการประยุกต์จากรถ soapbox และอีกข้อสันนิษฐานนึงคิดว่าประยุกต์มาจากโรลเลอร์สเกต สเกตบอร์ดพัฒนาจนมีการผลิตโมเดลขึ้นในคริสต์ทศวรรษ 1960 โดยสเกตบอร์ดในสมัยก่อนจะมีรูปร่างแบบเซิร์ฟบอร์ด ไม่ค่อยมีส่วนเว้ามากและทำจากไม้ทึบ พลาสติก หรือ แม้แต่โลหะ ส่วนล้อมักทำจากส่วนประกอบจากดินหรือเหล็ก ใน ค.ศ. 1973 ได้มีการใช้วงล้อยูรีเทนในการกีฬา ซึ่งทำให้มีความปลอดภัยและคล่องตัวกว่า สเกตบอร์ดมีขนาดกว้างมากขึ้น จากระยะ 16 เซนติเมตร เป็นกว่า 23 เซนติเมตร เพื่อให้ความมั่นคงที่ดีกว่า ในการเล่น Vert จนมาถึงปัจจุบันสเก็ตบอร์ดโด่งดังเพราะมีการนำมาเล่นในเมืองหรือที่เรียกกันว่า Street skateboard
ส่วนประกอบของสเกตบอร์ดประกอบด้วย Deck,Truck,ล้อ,ball bearings และอื่น ๆ
แนมซ้าน
แนมซ้าน (เวียดนามเหนือ), จ๋าหย่อ (เวียดนามใต้) หรือ เปาะเปี๊ยะทอดเวียดนาม เป็นอาหารเวียดนามยอดนิยมชนิดหนึ่ง มักเสิร์ฟเป็นอาหารเรียกน้ำย่อยในยุโรปและอเมริกาเหนือซึ่งมีชาวเวียดนามพลัดถิ่นอาศัยอยู่จำนวนมาก
ส่วนผสมหลักของแนมซ้าน คือ เนื้อสัตว์บด เห็ด และผักซอยเป็นเส้นหรือหั่นเป็นลูกเต๋า คลุกเคล้าหรือผัดเข้าด้วยกันพร้อมปรุงรส ห่อม้วนในใบเมี่ยงญวนหรือแผ่นแป้งเปาะเปี๊ยะที่ทำให้ชื้น จากนั้นนำไปทอดจนกระทั่งใบเมี่ยงกรอบและมีสีน้ำตาลทอง กินกับน้ำจิ้ม อย่างไรก็ตาม ส่วนผสมของไส้แนมซ้านนั้นไม่ตายตัว เนื้อสัตว์ที่นิยมใช้มากที่สุดคือเนื้อหมู แต่ก็สามารถใช้เนื้อไก่ ปู กุ้ง และบางครั้งหอยทาก (ทางตอนเหนือของเวียดนาม) หรือใช้เต้าหู้ (สำหรับแนมซ้านมังสวิรัติ) หากใช้แคร์รอตและมันแกวเป็นไส้ ก็จะให้รสสัมผัสกรุบเล็กน้อยซึ่งเข้ากับใบเมี่ยงเมื่อทอดจนกรอบ แต่น้ำจากผักเหล่านี้อาจทำให้ใบเมี่ยงนิ่มได้ในเวลาอันสั้น หากต้องเก็บไว้เป็นเวลานานอาจใช้มันเทศหรือถั่วเขียวบดเป็นไส้แทนเพื่อให้ใบเมี่ยงคงความกรอบ นอกจากนี้ยังอาจใส่ถั่วงอกและวุ้นเส้นเป็นไส้ด้วย และสามารถเพิ่มไข่และเครื่องเทศต่าง ๆ ได้ตามต้องการ
เส้นแบ่งเขตแดนไทย
เส้นแบ่งเขตแดนไทยกับประเทศเพื่อนบ้านเป็นเส้นสมมติที่กำหนดขึ้นโดยทำข้อตกลงระหว่างประเทศไทยกับประเทศเพื่อนบ้านในรูปแบบของหนังสือ สนธิสัญญา ซึ่งประเทศเพื่อนบ้านนั้น ได้แก่ พม่า ลาว กัมพูชา และมาเลเซีย
สำหรับจุดเริ่มต้นของการแบ่งเส้นเขตแดนนั้น เริ่มขึ้นหลังจากชาติตะวันตกเข้ามาปกครองประเทศเพื่อนบ้านรอบประเทศไทยในรูปแบบของอาณานิคม ทำให้ต้องมีการกำหนดเส้นแนวเขตเพื่อแบ่งเขตแดนระหว่างประเทศอาณานิคมเหล่านั้นกับประเทศไทย โดยประเทศไทยได้ทำหนังสือและสนธิสัญญากับประเทศอังกฤษ และประเทศฝรั่งเศส ตั้งแต่ พ.ศ. 2408 ถึงช่วง พ.ศ. 2489 โดยเมื่อประเทศอาณานิคมเหล่านั้นได้รับการปลดปล่อยเป็นอิสระ ได้ถือเอาเส้นเขตแดนเหล่านั้นที่ประเทศเจ้าอาณานิคมได้เคยตกลงไว้กับประเทศไทย เป็นแนวพรมแดนสืบต่อมา
สำหรับวิธีการกำหนดเขตแดนนั้นสามารถทำได้ 2 วิธีด้วยกันคือ ใช้วิธีการทางเรขาคณิต และใช้สภาพภูมิประเทศ
การปักปันเขตแดน
เนื่องจากการทำหนังสือและสนธิสัญญาในอดีตเป็นการกระทำในรูปแบบของอนาล็อก และการวาดกำหนดลงบนกระดาษ ทำให้เมื่อระยะเวลาผ่านไปแนวเขตและการแบ่งเส้นเหล่านั้นไม่มีความชัดเจน ปัจจุบันจึงได้มีการนำเทคโนโลยีที่ทันสมัยมาดำเนินการสำรวจและปักหลักเขตแดน (Demarcation) โดยการนำแผนที่และสนธิสัญญาที่เคยทำร่วมกันในอดีตมาตีความและพิจารณาถึงสิ่งที่ได้ให้การตกลงไว้ในอดีต หรือเรียกว่าตีความสนธิสัญญา (Interpretation of Treaties) ผ่านการประชุมคณะกรรมมาธิการเขตแดนร่วม และลงพื้นที่สำรวจแนวเขตร่วมกับประเทศเพื่อนบ้าน ซึ่งประเทศไทยเป็นหน้าที่ของ กองเขตแดน กรมสนธิสัญญาและกฎหมาย กระทรวงการต่างประเทศ และกรมแผนที่ทหาร กองบัญชาการกองทัพไทย
ปัจจุบันประเทศไทยยังคงดำเนินการปักปันเขตแดนกับประเทศเพื่อนบ้านอยู่ตลอด โดยประเทศไทยเคยมีปัญหาข้อพิพาทระหว่างเขตแดนครั้งล่าสุดคือในระหว่างปี พ.ศ. 2551 - 2554 ในกรณีพิพาทพรมแดนไทย–กัมพูชา เกี่ยวกับการตีความผลการตัดสินคดีปราสาทพระวิหาร ทำให้เกิดการใช้กำลังทหารปะทะกันตามแนวชายแดนจนเกิดความสูญเสียทั้งชีวิตและทรัพย์สินทั้งสองฝ่าย
ประเภทของจุดผ่านแดน
สำหรับประเทศไทย กำหนดประเภทของจุดผ่านและด่านพรมแดนในแต่ละพื้นที่ จะต้องไม่ส่งผลกระทบต่อหลักเขตแดนหรือสันปันน้ำ เพื่อไม่ให้เกิดปัญหาด้านเขตแดนตามมาในภายหลัง โดยทั้ง 4 ประเภทนั้น ประกอบไปด้วย
จุดผ่านแดนถาวร
จุดผ่านแดนถาวรนั้น เป็นจุดผ่านแดนที่ผ่านการตกลงในระดับนโยบายของรัฐบาลของทั้งสองประเทศอย่างเป็นทางการ โดยเป็นไปตามหลักสากลในการเดินทางข้ามไปมาระหว่างกัน เพื่อประโยชน์ทั้งการสัญจรของบุคคล ยานพาหนะ และการค้าของทั้งสองประเทศ ซึ่งมีปริมาณอย่างสม่ำเสมอ มีศักยภาพเพียงพอด้านการคมนาคมในทั้งสองประเทศในพื้นที่นั้น ๆ โดยเฉพาะเป็นไปเพื่อเชื่อมโยงการคมนาคมระหว่างเมืองหลักของทั้งสองประเทศ ซึ่งรวมไปถึงการเดินทางเข้าออกของบุคคลจากประเทศที่สาม
จุดผ่านแดนชั่วคราว
โดยกรณีสำหรับการเปิดจุดผ่านแดนชั่วคราวมีหลายกรณี อาทิ
จุดผ่อนปรนการค้า
จุดผ่อนปรนการค้า เป็นจุดที่เปิดเพื่อจุดประสงค์ในด้านการค้าและเศรษฐกิจโดยเฉพาะ โดยจะต้องมีความจำเป็นต่อประชาชนในพื้นที่ชายแดนในบริเวณดังกล่าวทั้งสองประเทศ เพื่อส่งเสริมความสัมพันธ์ของประชาชนทั้งสองประเทศ
จุดผ่อนปรนพิเศษ
จุดผ่อนปรนพิเศษ เป็นจุดที่ต้องผ่านการตกลงในระดับนโยบายของรัฐบาลของทั้งสองประเทศเช่นเดียวกัน แต่บริเวณนั้นยังไม่มีศัยกภาพมากพอที่จะเปิดจุดผ่านแดนถาวรได้ โดยกำหนดเงื่อนไขเป็นรายกรณีพิเศษภายใต้ระเบียบและข้อกฎหมายของทั้งสองประเทศรองรับซึ่งไม่จำเป็นต้องครบถ้วนแบบเดียวกับจุดผ่านแดนถาวร เพื่อไม่ให้เสียประโยชน์และโอกาสของประเทศที่จะได้รับระหว่างดำเนินการพัฒนาพื้นที่เพื่อเตรียมความพร้อมในการเปิดจุดผ่านแดนถาวรในอนาคต ปัจจุบันมีเพียงแค่แห่งเดียวคือด่านสิงขร
เส้นแบ่งเขตแดนไทย - พม่า
เส้นแบ่งเขตแดนไทย - พม่ามีความยาวรวมกันทั้งสิ้น 2,401 กิโลเมตร ซึ่งประกอบไปด้วย
เส้นแบ่งเขตแดนไทย - ลาว
เส้นแบ่งเขตแดนไทย - ลาวมีความยาวรวมกันทั้งสิ้น 1,810 กิโลเมตร ซึ่งประกอบไปด้วย
เส้นแบ่งเขตแดนไทย - กัมพูชา
เส้นแบ่งเขตแดนไทย - กัมพูชามีความยาวรวมกันทั้งสิ้น 798 กิโลเมตร ซึ่งประกอบไปด้วย
เส้นแบ่งเขตแดนไทย - มาเลเซีย
เส้นแบ่งเขตแดนไทย - มาเลเซียมีความยาวรวมกันทั้งสิ้น 647 กิโลเมตร ซึ่งประกอบไปด้วย
ข้อพิพาทเขตแดน
ประเทศไทยกับกัมพูชาเคยพิพาทกันเรื่องเขตแดนเนื่องจากยึดถือเอกสารคนละฉบับ นำไปสู่คดีปราสาทพระวิหาร และกรณีพิพาทพรมแดนไทย–กัมพูชา ช่วงปี 2551–2554
ประเทศไทยกับลาวเคยพิพาทกันเรื่องเขตแดนนำไปสู่สมรภูมิบ้านร่มเกล้า
เฮ็ลมูท คาร์ล แบร์นฮาร์ท ฟ็อน ม็อลท์เคอ
เฮ็ลมูท คาร์ล แบร์นฮาร์ท ฟ็อน ม็อลท์เคอ (Helmuth Karl Bernhard von Moltke) เป็นจอมพลเยอรมันและเป็นเสนาธิการกองทัพปรัสเซียเป็นเวลากว่า 30 ปีในสามรัชกาลของกษัตริย์ปรัสเซีย เขาเป็นผู้ริเริ่มใช้การบังคับบัญชาสมัยใหม่ในการทัพ เขาได้รับการยกย่องเป็น "ผู้วางระเบียบกองทัพและอัจฉริยะแห่งยุทธวิธี" รวมอยู่ในตัวคนเดียว เขามักถูกเรียกว่า "ม็อลท์เคอใหญ่" (Moltke der Ältere) เพื่อไม่ให้สับสนกับเฮ็ลมูท โยฮันเนิส ลูทวิช ฟ็อน ม็อลท์เคอ นายพลเยอรมันอีกคนในช่วงสงครามโลกครั้งที่หนึ่งที่มีศักดิ์เป็นหลานลุงซึ่งถูกเรียกว่า "ม็อลท์เคอเล็ก" (Moltke der Jüngere) เขาได้รับแต่งตั้งเป็น กราฟแห่งม็อลท์เคอ (Graf von Moltke) อันเป็นยศขุนนางเยอรมันเทียบเท่าเคานต์
ม็อลท์เคอเริ่มดำรงตำแหน่งเสนาธิการกองทัพปรัสเซียเมื่อ ค.ศ. 1857 เขาได้นำชัยชนะมาแก่กองทัพปรัสเซียมาในสงครามสำคัญสามครั้ง คือ สงครามชเลสวิชครั้งที่สอง (ค.ศ. 1864), สงครามออสเตรีย-ปรัสเซีย (ค.ศ. 1866) และสงครามฝรั่งเศส-ปรัสเซีย (ค.ศ. 1870) ชัยชนะดังกล่าวทำให้ปรัสเซียสามารถรวมชาติเยอรมันเป็นหนึ่งเดียว นำไปสู่การสถาปนาจักรวรรดิเยอรมันขึ้นใน ค.ศ. 1871 ในยุคจักรวรรดิเยอรมนี้ เขาได้รับยศเป็นจอมพล และชื่อตำแหน่งเสนาธิการกองทัพปรัสเซียถูกเปลี่ยนเป็น "คณะเสนาธิการใหญ่" (Großer Generalstab) แห่งกองทัพจักรวรรดิเยอรมัน และยังได้เป็นสมาชิกไรชส์ทาคแห่งจักรวรรดิเยอรมัน
เขาเกษียณอายุในวันที่ 9 สิงหาคม ค.ศ. 1888 และในวันคล้ายวันเกิดครบรอบ 90 ปีของเขาใน ค.ศ. 1890 ได้รับการประกาศให้เป็นวันหยุดราชการของชาติ จอมพลม็อลท์เคอถึงแก่อนิจกรรมเมื่อวันที่ 24 เมษายน ค.ศ. 1891 ที่บ้านพักในกรุงเบอร์ลิน จักรพรรดิวิลเฮ็ล์มที่ 2 ทรงจัดรัฐพิธีศพให้เป็นเกียรติยศ
อ้างอิง
18001891
ฤทัย ใจจงรัก
ประวัติ
รองศาสตราจารย์ ฤทัย ใจจงรัก เกิดที่ ตำบลมหานาค อำเภอป้อมปราบศัตรูพ่าย สำเร็จการศึกษาปริญญาศิลปบัณฑิต (สถาปัตยกรรมไทย) เกียรตินิยม มหาวิทยาลัยศิลปากร ประกาศนียบัตรชั้นสูงสถาปัตยกรรมไทย บัณฑิตวิทยาลัย มหาวิทยาลัยศิลปากร หลังจากที่สำเร็จการศึกษาแล้วก็ได้เริ่มปฏิบัติงานด้านสถาปัตยกรรมในปี พ.ศ. 2507 โดยทดลองปฏิบัติราชการในตำแหน่งอาจารย์โท คณะสถาปัตยกรรมไทย มหาวิทยาลัยศิลปากร และได้ปฏิบัติราชการมาตลอดจนได้รับตำแหน่งรองศาสตราจารย์ ระดับ 9 ภาควิชาศิลปะสถาปัตยกรรม คณะสถาปัตยกรรมศาสตร์ มหาวิทยาลัยศิลปากร
ผลงานทางวิชาการของรองศาสตราจารย์ ฤทัย ที่ทำมาตลอด มีทั้งงานด้านการวิจัย งานเรียบเรียงเอกสารทางวิชาการ งานเขียนบทความทางวิชาการ ฯลฯ ส่วนผลงานทางด้านสถาปัตยกรรมนั้น รองศาสตราจารย์ ฤทัย ใจจงรัก ได้ออกบแบบงานทางสถาปัตยกรรม ที่มีเอกลักษณ์แห่งความเป็นไทยอันสมบูรณ์ทั้งด้านความงามและประโยชน์ใช้สอย ได้แก่ ออกแบบและควบคุมการก่อสร้างพิพิธภัณฑ์ พระบาทสมเด็จพระพุทธเลิศหล้านภาลัย ที่อำเภออัมพวา จังหวัดสมุทรสงคราม เป็นต้น
และยังได้รับรางวัลอนุรักษ์ดีเด่นประจำปี พ.ศ. 2540 รางวัลบุคคลตัวอย่างการส่งเสริมการอนุรักษ์ศิลปะสถาปัตยกรรมโดยสมาคมสถาปนิกสยามในพระบรมราชูปถัมภ์ ผลงานสถาปัตยกรรมที่ได้สร้างสรรค์นั้นมีเอกลักษณ์เฉพาะตน มีการออกแบบผสมผสานระหว่างสถาปัตยกรรมไทยเดิมและสถาปัตยกรรมสมัยใหม่
รองศาสตราจารย์ ฤทัย ใจจงรัก จึงได้รับการยกย่องเชิดชูเกียรติเป็นศิลปินแห่งชาติสาขาศิลปะสถาปัตยกรรม ประจำปีพุทธศักราช 2543
แนมก๊วน
แนมก๊วน (nem cuốn; เวียดนามเหนือ), ก๋อยก๊วน (gỏi cuốn; เวียดนามใต้) หรือ เปาะเปี๊ยะสดเวียดนาม เป็นอาหารเวียดนามชนิดหนึ่ง ประกอบด้วยเนื้อหมู กุ้ง ผัก บู๊น (เส้นหมี่ชนิดหนึ่ง) และส่วนผสมอื่น ๆ นำมาห่อด้วยใบเมี่ยงญวน
สปริง 26
สปริง 26 (Spring 26) เป็นสถานีโทรทัศน์ภาคพื้นดินระบบดิจิทัลในอดีต ในหมวดสาระทั่วไป ดำเนินการโดย บริษัท สปริง 26 จำกัด ในเครือเนชั่น
แนมก๊วน
แนมก๊วนจะถูกเสิร์ฟแบบสดที่อุณหภูมิห้อง (หรือทำให้เย็น) โดยไม่ทอดหรือปรุงใบเมี่ยงให้สุก ในขณะที่เปาะเปี๊ยะชนิดอื่น ๆ จะถูกเสิร์ฟแบบทอด (เช่น แนมซ้าน) แนมก๊วนถือเป็นอาหารเรียกน้ำย่อยชนิดหนึ่งที่ได้รับความนิยมอย่างมากจากลูกค้าในร้านอาหารเวียดนาม
สปริง 26
สปริง 26 เริ่มออกอากาศผ่านโครงข่ายดาวเทียม ชื่อช่อง กรุงเทพธุรกิจทีวี ในปี 2555 จากนั้นประมูลทีวีดิจิทัลมาด้วยราคา 2,200 ล้านบาท ออกอากาศวันแรกเมื่อวันที่ 2 เมษายน พ.ศ. 2557 ในชื่อช่อง นาว 26 (NOW 26) หลังจากนั้น กลุ่มทุนใหม่ นิวส์ เน็ตเวิร์ค คอร์ปอเรชั่น ได้เข้ามาบริหารเครือเนชั่นในเดือนกุมภาพันธ์ 2561 และเปลี่ยนชื่อช่องมาเป็น สปริง 26 เมื่อวันที่ 1 มีนาคม 2562
สปริง 26 ได้ยุติการออกอากาศอย่างเป็นทางการแล้ว ซึ่งเป็นผลมาจากการคืนใบอนุญาตให้ใช้คลื่นความถี่และประกอบกิจการโทรทัศน์ เพื่อให้บริการโทรทัศน์ภาคพื้นดินในระบบดิจิตอล ตลอด 5 ปี ของการออกอากาศในระบบทีวีดิจิทัล ทำรายได้รวม 1,188  ล้านบาท เรตติ้งดีที่สุด 0.175 ในปี 2561 และต่ำสุด 0.026 ปี 2558
ประวัติ
สปริง 26 เริ่มออกอากาศครั้งแรกบนระบบดาวเทียมในชื่อกรุงเทพธุรกิจทีวีเมื่อวันที่ 1 กันยายน พ.ศ. 2555 ที่นำเสนอรายการข่าวสาร โดยเอกลักษณ์ของช่องเมื่อครั้งแรกก่อตั้งคือ ข่าวเศรษฐกิจ และการวิเคราะห์สถานการณ์เศรษฐกิจปัจจุบัน หลังจากนั้นได้เข้าร่วมประมูลโทรทัศน์ภาคพื้นดินระบบดิจิทัลในนามของบริษัท แบงคอก บิสสิเนส บรอดแคสติ้ง จำกัด และได้เริ่มทำการทดลองออกอากาศในโทรทัศน์ภาคพื้นดินระบบดิจิทัลเมื่อวันที่ 2 เมษายน พ.ศ. 2557 ในชื่อช่อง นาว 26 (NOW 26) ซึ่งเป็นการออกอากาศต่อจากกรุงเทพธุรกิจทีวี
เมื่อวันที่ 19 ธันวาคม พ.ศ. 2560 บริษัท เนชั่น มัลติมีเดีย กรุ๊ป จำกัด (มหาชน) ซึ่งเป็นบริษัทแม่ของบริษัท แบงคอก บิสสิเนส บรอดแคสติ้ง จำกัด ที่ดำเนินการออกอากาศช่องนาว 26 ได้ประกาศการขายสินทรัพย์เพื่อปรับโครงสร้างธุรกิจของกลุ่มบริษัทฯ และเพื่อรับมือกับผลกระทบจากภาวะของอุตสาหกรรมสื่อสิ่งพิมพ์และธุรกิจสื่อ ซึ่งรวมถึงช่องนาว 26
การเปลี่ยนอัตลักษณ์เป็นสปริง 26
ในวันที่ 15 กุมภาพันธ์ พ.ศ. 2562 หลังจากที่มีการเปลี่ยนแปลงผู้บริหาร บริษัท แบงคอก บิสสิเนส บรอดแคสติ้ง จำกัด ผู้ดำเนินการสถานีโทรทัศน์ช่อง NOW 26 ได้เปลี่ยนชื่อบริษัทเป็น บริษัท สปริง 26 จำกัด และได้มีการเปลี่ยนชื่อช่องใหม่เป็น สปริง 26 อย่างเป็นทางการเมื่อวันที่ 1 มีนาคม พ.ศ. 2562 เวลา 0.00 น.
การขอคืนใบอนุญาต
เมื่อวันที่ 10 พฤษภาคม พ.ศ. 2562 บริษัท เนชั่น มัลติมีเดีย กรุ๊ป จากัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท เนชั่น มัลติมีเดีย กรุ๊ป จากัด (มหาชน) ซึ่งเป็นบริษัทแม่ของบริษัทสปริง 26 จำกัด มีมติให้บริษัทสปริง 26 จำกัด แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัลภายในวันที่ 10 พฤษภาคม พ.ศ. 2562 ซึ่งทางบริษัทฯ ได้ระบุเหตุผลว่า หลังจากที่มีการแจ้งความประสงค์เพื่อขอคืนใบอนุญาตแล้ว เมื่อวันที่ 10 มิถุนายน พ.ศ. 2562 คณะอนุกรรมการเยียวยาฯ เพื่อพิจารณาเรื่องแผนเยียวยาผู้บริโภคและการเยียวยาพนักงานของช่องสปริง 26 และสปริงนิวส์ มีมติให้ช่องสปริง 26 ยุติการออกอากาศในวันที่ 15 สิงหาคม พ.ศ. 2562
การยุติการออกอากาศ
สปริง 26 ได้ยุติการออกอากาศเมื่อวันที่ 15 สิงหาคม พ.ศ. 2562 เวลา 24.00 น. โดยก่อนการยุติการออกอากาศ ได้ออกอากาศสปอตแจ้งการยุติการออกอากาศและการเปลี่ยนช่องทางการเผยแพร่เนื้อหาไปยังช่องทางออนไลน์ และได้ออกอากาศอัตลักษณ์ของสถานีก่อนการตัดสัญญาณเป็นภาพทดสอบ ซึ่งได้ยุติการออกอากาศพร้อมกับสถานีโทรทัศน์สปริงนิวส์และไบรต์ทีวี
โรงเรียนสายอักษร
โรงเรียนสายอักษร อาจหมายถึง
สปริง 26
การยุติการออกอากาศ
ในช่วงเช้ามืดของวันเดียวกัน สถานีวิทยุโทรทัศน์กองทัพบก ซึ่งเป็นผู้ให้บริการโครงข่ายและส่งสัญญาณของช่องสปริง 26 ได้นำสัญญาณของช่องสปริง 26 ออกจากโทรทัศน์ดิจิทัลระบบภาคพื้นดิน ซึ่งส่งผลให้ช่องสปริง 26 จอดำอย่างเป็นทางการ และช่องสปริง 26 จะหายไปจากผังช่องรายการเมื่อมีการค้นหาช่องใหม่สำหรับผู้ชมที่รับชมผ่านทางสายอากาศ
อาเรนาปังตานัล
อาเรนาปังตานัล (Arena Pantanal) เป็นสนามกีฬาอเนกประสงค์ตั้งอยู่ในเมืองกุยาบา ประเทศบราซิล เริ่มก่อสร้างในปี ค.ศ. 2011 แล้วปรับปรุงในปี ค.ศ. 2014 ซึ่งเป็นสนามกีฬาขนาดใหญ่อันดับที่ 3 ของบราซิล
ในปี ค.ศ. 2014 สนามกีฬาแห่งนี้เป็นสนามหลักสนามหนึ่งของการแข่งขันฟุตบอลโลก ครั้งที่ 20 ที่บราซิลเป็นเจ้าภาพ
โพรมีเทียส (แก้ความกำกวม)
โพรมีเทียส (Prometheus) อาจหมายถึง
เครือข่ายซีเรียเพื่อสิทธิมนุษยชน
เครือข่ายซีเรียเพื่อสิทธิมนุษยชน (الشبكة السورية لحقوق الإنسان; Syrian Network for Human Rights; อักษรย่อ: SNHR) เป็นองค์การนอกภาครัฐในสหราชอาณาจักร ที่ได้รับการก่อตั้งขึ้นในเดือนมิถุนายน ค.ศ. 2011 ซึ่งเฝ้าสังเกตการณ์สงครามกลางเมืองซีเรีย โดยมีชื่อประธานองค์กรคือฟาเดล อับดุล กานี
รายงานเครือข่ายได้รับการอ้างถึงโดยสื่อข่าว รวมทั้งโดยสำนักงานข้าหลวงใหญ่แห่งสหประชาชาติ อย่างน้อยหนึ่งครั้ง
แอมิล ดีมีตรีแอฟ
แอมิล ดีมีตรีแอฟ (Емил Димитриев, เกิด 19 มีนาคม ค.ศ. 1979) เขาเป็นอดีตนักการเมือง, นักสังคมวิทยา และเลขาธิการสมัชชาแห่งประเทศมาซิโดเนียของพรรคเอกภาพประชาธิปไตยแห่งชาติมาซิโดเนีย
แอมิล ดีมีตรีแอฟไดรับการเสนอชื่อเข้าชิงตำแหน่งนายกรัฐมนตรีเมื่อวันที่ 15 มกราคม พ.ศ. 2559 และเขาได้เข้ารับการทำงานเมื่อวันที่ 18 มกราคม ตามที่นายกรัฐมนตรีนีโคลา กรูเอฟสกีขอลาออกจากการเป็นนายกรัฐมนตรี
บลูแจ็กกิง
บลูแจ็กกิง (Bluejacking) ส่งข้อมูลที่ไม่ต้องการการตอบสนอง (unsolicited) ผ่านทางบลูทูธไปยังอุปกรณ์ที่รองรับบลูทูธ ตัวอย่างเช่น มือถือ พีดีเอ หรือ คอมพิวเตอร์ โดยการใช้ vCard (Bluedating หรือ bluechat) ที่อยู่ในรูปแบบเกณฑ์วิธีการสื่อสาร OBEX
บลูทูธส่วนใหญ่มีระยะการใช้งานอยู่ประมาณ 10 เมตร (32.8 ฟุต) จากมือถือ แต่คอมพิวเตอร์บางชนิดสามารถส่งสัญญาณไปได้ไกลถึง 100 เมตร (328 ฟุต) ในบลูทูธ Class 1
ต้นกำเนิด
มีการกล่าวถึงไว้ว่า บลูแจ็กกิงนี้ได้มีการเริ่มปฏิบัติโดยที่ปรึกษาด้านเทคโนโลยีสารสนเทศผู้หนึ่งที่พยายามจะใช้มือถือของตนเพื่อโฆษณา โซนี่ อิริคสัน โดยใช้การผสมระหว่างคำว่า บลูทูธ และ อะแจ็ก (ajack) ซึ่งเป็นชื่อที่เค้าใช้ในกระทู้ถาม-ตอบของแฟนคลับโซนี่ อิริคสัน ในภาษาอังกฤษ แจ็กกิง (jacking) โดยทั่วไปเป็นคำย่อของ คำว่า ไฮแจ็ก (hijack) คือการกระทำที่ว่าด้วยการเข้าคุมอำนาจสิ่งใดสิ่งหนึ่ง เมื่อนำมารวมกันแล้วจึงได้เป็นคำว่า บลูแจ็กกิง
การใช้
โดยทั่วไป บลูแจ็กกิง คือ การกระทำที่ไม่มีความร้ายแรงหรือเป็นการละเมิดสิทธิของผู้อื่น โดยที่ข้อมูลที่ส่งไปมักจะเป็นข้อความตัวอักษร แต่เนื่องจากมือถือสมัยนี้ทำให้สามารถส่งรูปและเสียงได้ด้วย การกระทำบลูแจ็คเคยใช้ในการค้าขายแบบ "กอริลล่า"(Guerrilla marketing) เพื่อการโฆษณาเกมส์บางประเภท
เนื่องจากทุกๆวันนี้ บลูทูธได้มีการใช้อย่างแพร่หลายจึงทำให้ง่ายต่อการติดไวรัสคอมพิวเตอร์ตัวอย่างเช่น ม้าโทรจัน
บลูแจ็กกิงไม่ใช่การกระทำบลูสนาฟฟิง เนื่องจากบลูแจ็กกิงส่งข้อมูลที่ไม่ต้องรับการตอบสนองและไม่เป็นภัยต่อผู้รับ ในขณะที่บลูสนาฟฟิงจะเข้าไปดึงข้อมูลส่วนบุคคลโดยที่ไม่ได้รับการอนุญาตและเป็นการกระทำที่ผิดกฎหมาย
อุปกรณ์และซอฟต์แวร์
อุปกรณ์หลายชิ้นได้ถูกพัฒนาขึ้นเพื่อบลูแจ็กกิงโดยส่วนใหญ่อยู่ในช่วงปี ค.ศ. 2000-2004 เนื่องจากเป็นช่วงที่พิ่งค้นพบข้อบกพร่องของบลูทูธส่วนใหญ่แล้วถูกสร้างขึ้นเฉพาะบุคคลโดยมีวัตถุประสงค์ที่เจาะจงไปในด้านเดียว
อักเนสแห่งเดนมาร์ก
อักเนสแห่งเดนมาร์ก (ค.ศ. 1249 - หลัง ค.ศ. 1290) ทรงเป็นเจ้าหญิงเดนมาร์ก และเป็นพระราชธิดาองค์สุดท้องในพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงเป็นผู้ทรงจัดตั้งอารามนักบุญอักเนส, รอสคิลด์ อย่างเป็นทางการ
พระชนม์ชีพ
เจ้าหญิงอักเนสทรงสูญเสียพระราชบิดาขณะมีพระชนมายุเพียง 1 พรรษา และพระราชมารดาได้เสกสมรสใหม่และเสด็จกลับเยอรมนี พระนางและพระเชษฐภคินีทั้งสามได้แก่ เจ้าหญิงโซเฟีย เจ้าหญิงอิงเงอบอร์กและเจ้าหญิงจัตตา ได้รับการอภิบาลในราชสำนักของสมเด็จอาคือ พระเจ้าอเบลแห่งเดนมาร์กและต่อมา คือ พระเจ้าคริสตอฟเฟอร์ที่ 1 แห่งเดนมาร์ก เจ้าหญิงทั้งสี่มีสิทธิในที่ดินจำนวนมากของพระราชบิดา แต่ทั้งสี่พระองค์ก็ไม่สามารถต่อต้านสมเด็จอาทั้งสองที่ทำการโค่นราชบัลลังก์พระราชบิดาได้
พระชนม์ในอารามวาสี
พระเชษฐภคินีทั้งสองคือ เจ้าหญิงโซเฟียและเจ้าหญิงอิงเงอบอร์กได้อภิเษกสมรสกับกษัตริย์สวีเดนและกษัตริย์นอร์เวย์ตามลำดับ และเสด็จออกจากเดนมาร์กพร้อมมรดกส่วนของพวกพระนาง แต่สำหรับเจ้าหญิงจัตตาและเจ้าหญิงอักเนสไม่ทรงได้รับสิทธินั้น ในค.ศ. 1264 มีการก่อตั้งสำนักชีคณะดอมินิกัน ชื่อ อารามนักบุญอักเนส, รอสคิลด์ ซึ่งตั้งตามพระนามของเจ้าหญิงอักเนส เอกสารจัดตั้งถูกส่งไปยังสมเด็จพระสันตะปาปา ในพระนามของเจ้าหญิงอักเนสและผู้ที่สนับสนุนความปรารถนาของพระนางที่จะอุทิศพระองค์เองและมรดกของพระนางให้แก่คอนแวนต์ มาร์เกเรเธ ซัมบีเรีย สมเด็จพระพันปีหลวงและผู้สำเร็จราชการเดนมาร์ก ทรงถูกบีบให้พิจารณาที่จะปล่อยเจ้าหญิงอักเนสออกจากพันธะ ก่อนที่จะทรงอนุมัติตามคำทูลขอของเจ้าหญิง ในความเป็นจริงแล้ว ผู้สำเร็จราชการเดนมาร์กไม่ประสงค์ที่จะให้พระราชธิดาในกษัตริย์อีริคที่ 4 รับมรดกจำนวนมากและนำออกจากเดนมาร์ก ดังนั้นหากเจ้าหญิงอักเนส หรือ เจ้าหญิงจัตตา ได้เสกสมรสกับเจ้าชายต่างชาติและเสด็จออกจากเดนมาร์ก มรดกเหล่านั้นก็จะสูญเสียไปดังเช่นที่เกิดมาแล้วในคราวของเจ้าหญิงโซเฟียและเจ้าหญิงอิงเงอบอร์ก
หลังจากทรงก่อตั้งอารามนักบุญอักเนส ผู้สำเร็จราชการสมเด็จพระพันปีหลวงมาร์กาเรเธก็ทรงแต่งตั้งเจ้าหญิงอักเนสในฐานะอธิการิณีของอาราม ใน ค.ศ. 1266 ผู้สำเร็จราชการทรงให้เจ้าหญิงจัตตาดำรงเป็นอธิการิณีของอารามแทนพระขนิษฐา
บั้นปลายพระชนม์ชีพ
ในช่วงการปฏิรูปศาสนาในเดนมาร์ก-นอร์เวย์ และฮ็อลชไตน์ ราชสำนักเดนมาร์กและอารามนักบุญอักเนส เมืองรอสคิลด์ ได้ทำการต่อสู้กันเพื่อแย่งครอบครองสิทธิในการครองที่ดินของเจ้าหญิงอักเนส
อ้างอิง
1249
รายชื่อโรงเรียนในจังหวัดเชียงใหม่
ภาพรวม
จังหวัดเชียงใหม่มีโรงเรียนทั้งหมด 959 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดเชียงใหม่มีโรงเรียนสังกัด สพฐ. จำนวน 727 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาเชียงใหม่ (สพม.เชียงใหม่) จำนวน 34 โรงเรียน โรงเรียนสังกัดสำนักงานเขตพื้นที่การศึกษาประถมศึกษาเชียงใหม่ทั้ง 6 เขตจำนวน 685 โรงเรียน และโรงเรียนสังกัดสำนักบริหารงานการศึกษาพิเศษ 8 โรงเรียน
เขตพื้นที่การศึกษาประถมศึกษาของจังหวัดเชียงใหม่แบ่งดังนี้
สำนักงานเขตพื้นที่การศึกษามัธยมศึกษาเชียงใหม่
จังหวัดเชียงใหม่อยู่ในเขตพื้นที่การศึกษามัธยมศึกษาเชียงใหม่ และมีโรงเรียนในสังกัดจำนวน 34 โรงเรียน โดยจัดอยู่ใน 5 สหวิทยาเขต ได้แก่ โดยอำเภอแม่อาย ไม่มีโรงเรียนสังกัดสำนักงานเขตพื้นที่การศึกษามัธยมศึกษาเขต 34
สำนักงานเขตพื้นที่การศึกษาประถมศึกษาเชียงใหม่เขต 1
สพป.เชียงใหม่ เขต 1 มีพื้นที่ครอบคลุม 4 อำเภอทางตอนกลางของจังหวัดค่อนไปทางตะวันออก ได้แก่อำเภอเมืองเชียงใหม่ อำเภอดอยสะเก็ด อำเภอแม่ออน และอำเภอสันกำแพง มีโรงเรียนในความรับผิดชอบจำนวน 87 โรงเรียน โดยแบ่งเป็นอำเภอเมืองเชียงใหม่ 31 โรงเรียน อำเภอดอยสะเก็ด 25 โรงเรียน อำเภอสันกำแพง 22 โรงเรียน และอำเภอแม่ออน 9 โรงเรียน
สำนักงานเขตพื้นที่การศึกษาประถมศึกษาเชียงใหม่เขต 2
สพป.เชียงใหม่ เขต 2 มีพื้นที่ครอบคลุม 5 อำเภอทางตอนกลางของจังหวัดค่อนไปทางเหนือ ได้แก่อำเภอพร้าว อำเภอแม่แตง อำเภอแม่ริม อำเภอสะเมิง และอำเภอสันทราย มีโรงเรียนในความรับผิดชอบจำนวน 141 โรงเรียน โดยแบ่งเป็นอำเภอแม่แตง 43 โรงเรียน อำเภอสันทราย 29 โรงเรียน อำเภอสะเมิง 26 โรงเรียน อำเภอพร้าว 22 โรงเรียน และอำเภอแม่ริม 21 โรงเรียน
สำนักงานเขตพื้นที่การศึกษาประถมศึกษาเชียงใหม่เขต 3
สพป.เชียงใหม่ เขต 3 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอเชียงดาว อำเภอไชยปราการ อำเภอฝาง อำเภอแม่อาย และอำเภอเวียงแหง มีโรงเรียนในความรับผิดชอบจำนวน 156 โรงเรียน โดยแบ่งเป็นอำเภอฝาง 50 โรงเรียน อำเภอเชียงดาว 39 โรงเรียน อำเภอแม่อาย 37 โรงเรียน อำเภอไชยปราการ 21 โรงเรียน และอำเภอเวียงแหง 9 โรงเรียน
สำนักงานเขตพื้นที่การศึกษาประถมศึกษาเชียงใหม่เขต 4
สพป.เชียงใหม่ เขต 4 มีพื้นที่ครอบคลุม 5 อำเภอทางตอนกลางของจังหวัด ได้แก่อำเภอดอยหล่อ อำเภอแม่วาง อำเภอสันป่าตอง อำเภอสารภี และอำเภอหางดง มีโรงเรียนในความรับผิดชอบจำนวน 101 โรงเรียน โดยแบ่งเป็นอำเภอหางดง 26 โรงเรียน อำเภอสันป่าตอง 22 โรงเรียน อำเภอแม่วาง 21 โรงเรียน อำเภอสารภี 18 โรงเรียน และอำเภอดอยหล่อ 14 โรงเรียน
สำนักงานเขตพื้นที่การศึกษาประถมศึกษาเชียงใหม่เขต 5
สพป.เชียงใหม่ เขต 5 มีพื้นที่ครอบคลุม 3 อำเภอทางตอนกลางของจังหวัดค่อนไปทางตะวันตก ได้แก่อำเภอดอยเต่า อำเภออมก๋อย และอำเภอฮอด มีโรงเรียนในความรับผิดชอบจำนวน 100 โรงเรียน โดยแบ่งเป็นอำเภออมก๋อย 38 โรงเรียน อำเภอฮอด 35 โรงเรียน และอำเภอดอยเต่า 27 โรงเรียน
สำนักงานเขตพื้นที่การศึกษาประถมศึกษาเชียงใหม่เขต 6
สพป.เชียงใหม่ เขต 6 มีพื้นที่ครอบคลุม 3 อำเภอทางตอนใต้ของจังหวัด ได้แก่อำเภอกัลยาณิวัฒนา อำเภอจอมทอง และอำเภอแม่แจ่ม มีโรงเรียนในความรับผิดชอบจำนวน 100 โรงเรียน โดยแบ่งเป็นอำเภอแม่แจ่ม 51 โรงเรียน อำเภอจอมทอง 37 โรงเรียน และอำเภอกัลยาณิวัฒนา 12 โรงเรียน
สำนักบริหารงานการศึกษาพิเศษ
จังหวัดเชียงใหม่มีโรงเรียนสังกัดสำนักบริหารงานการศึกษาพิเศษ 9 โรงเรียน ได้แก่
องค์กรปกครองส่วนท้องถิ่น
จังหวัดเชียงใหม่มีโรงเรียนสังกัดองค์กรปกครองส่วนท้องถิ่น 78 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดเชียงใหม่ (4 โรงเรียน) เทศบาลนครเชียงใหม่ (11 โรงเรียน) เทศบาลเมือง 2 แห่งได้แก่เทศบาลเมืองเมืองแกนพัฒนา (1 โรงเรียน) และเทศบาลเมืองแม่เหียะ (1 โรงเรียน) เทศบาลตำบล 41 แห่ง และองค์การบริหารส่วนตำบล 14 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดเชียงใหม่ซึ่งสังกัดสำนักงานคณะกรรมการการศึกษาเอกชนมีจำนวน 150 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดเชียงใหม่มีโรงเรียนสาธิต 3 โรงเรียนได้แก่
โรงเรียนกีฬาสังกัดมหาวิทยาลัยการกีฬาแห่งชาติ
โรงเรียนกีฬาจังหวัดเชียงใหม่ (หรือชื่อเดิมได้แก่โรงเรียนกีฬาจังหวัดลำปาง ศูนย์เชียงใหม่) เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลยุหว่า อำเภอสันป่าตอง จัดการศึกษาในระดับมัธยมศึกษาควบคู่กับการฝึกซ้อมกีฬา
ฟิลลิดา ลอยด์
ฟิลลิดา ลอยด์, CBE (Phyllida Lloyd; เกิด 17 มิถุนายน 1957) เป็นผู้กำกับละครเธียเตอร์และภาพยนตร์ชาวอังกฤษ รู้จักกันดีในงานการละครเวที และในฐานะผู้กำกับภาพยนตร์ Mamma Mia! (2008) และ The Iron Lady (2011)
ชีวิตและอาชีพ
ฟิลลิดา ลอยด์ เติบโตใน Nempnett Thrubwell  ซัมเมอร์เซต หลังจากเรียนจบจากมหาวิทยาลัยเบอร์มิงแฮม ในปี 1979 (BA ภาษาอังกฤษ) เธอก็ใช้เวลาห้าปีทำงานอยู่ในฝ่ายละครโทรทัศน์ของ BBC  ในปี 1985 เธอได้รับการแต่งตั้งจากสภาศิลปะแห่งสหราชอาณาจักร พร้อมกับทุน เป็นผู้อำนวยฝึกอบรมการละครที่โรงละคร Wolsey ในอิปสวิช  ในปีต่อมาเธอก็ได้รับการแต่งตั้งเป็นรองผู้อำนวยการโรงละคร Everyman ในเชลต์นัม แล้วในปี 1989 เป็นรองผู้อำนวยการโรงละคร Old Vic บริสตอล ซึ่งเธอใช้เป็นที่ผลิตละคร The Comedy of Errors (บทประพันธ์ของ วิลเลียม เชกสเปียร์) และประสบความสำเร็จเป็นอย่างดี
เธอย้ายไปที่โรงละคร Royal Exchange ในแมนเชสเตอร์ เพื่อกำกับละคร เดอะวินเทอส์เทล (บทประพันธ์ของ วิลเลียม เชกสเปียร์), The School for Scandal (โดย Richard Brinsley Sheridan), Medea, และที่สร้างชื่อเสียงให้เธอคือ การผลิตละคร Death and the King's Horseman ซึ่งเขียนบทโดย Wole Soyinka   ในปี 1991 เธอสร้างชื่ออีกครั้งที่บริษัท รอยัลเชคสเปียร์  (RSC) ในการผลืตและกำกับละครจากบทละครที่มีคนไม่ค่อยรู้จัก คือ The Virtuoso โดย Thomas Shadwell, ถึงแม้เธอมีการผลิตละครอีกในปี 1992 และประสบผลสำเร็จกับการกำกับจากบทละครที่หาดูยาก คือ Artists and Admirers โดย Alexander Ostrovsky ณ ปี 2007 เธอก็ไม่เคยกลับไป RSC อีกเลย
ใน 1992 ละครที่เธอได้รับความสำเร็จเชิงพาณิชย์ครั้งแรก เป็นการผลิต ละครทฤษฎีหกช่วงคน ของ John Guare ที่ รอยัลคอร์ทเธียร์เตอร์ ลอนดอน แล้วย้ายไปโรงละครเวสต์เอนด์ ในปี 1994 ทำให้เธอได้ชื่อเสียงที่ Royal National Theatre กับการผลิตละคร Pericles ซึ่งนักวืจารณ์ก็มให้ความเห็นแตกกัน อย่างไรก็ตามผู้ชมและนักวิจารณ์ก็ชื่นชอบและสรรเสริญ การผลิตละคร Hysteria โดย Terry Johnson ที่ Royal Court และละคร The Threepenny Opera บทประพันธ์โดยเบอร์โทลท์ เบรกท์ ประพันธ์เพลงโดยเคิร์ท เวล์ ที่โรงละคร Donmar Warehouse
งานของลอยด์กลายเป็นความสนใจของ Nicholas Paine แล้วไปทำที่ Opera North ในลีดส์ เธอมีชื่อเสีบงในฐานะผู้กำกับโอเปรา Paine ก็ได้พาเธอไปสู่สิ่งที่อย่างน้อยที่สุดคนในสหราชอาณาจักรต้องลุ่มหลง L'Etoile บทละครโดย Chabrier การผลิตนี้เป็นความสำเร็จอย่างสูง ลอยด์ได้รับความนิยม เป็นรางวัลในสายอาชีพ กลายเป็นผู้กำกับโอเปรายอดนิยมตั้งแต่นั้นมา การผลิตของเธอ รวมถึง La Boheme, Gloriana, Medea ของ Cherubini, Albert Herring และ Peter Grimes (สำหรับ Opera North); Dialogues of the Carmelites (สำหรับบริษัท โอเปาแห่งอังกฤษ และโอเปราแห่งเวลส์); Macbeth ของ Verdi (สำหรับ Bastille Opera และ Royal Opera House Covent Garden); รอบปฐมทัศน์โอเปราของ Poul Ruders The Handmaid's Tale (จากบทประพันํธ์ของมาร์กาเร็ต แอ็ตวูด); และละครชุด Ring Cycle สำหรับโอเปาแห่งอังกฤษ เธอได้รับรางวัลเอ็มมี, FIPA d'Or และรางวัลจากสมาคมรอยัลฟิลฮาร์โมนิกแห่งอังกฤษ
ในปี 1999 ลอยด์มีโอกาสได้กำกับละครเพลง ABBA ละครเวที Mamma Mia! ซึ่งกลายเป็นที่นิยมอย่างสูง ไม่ใช่เฉพาะที่เวสต์เอนด์ของลอนดอนและบรอดเวย์เท่านั้น แต่ฮิตกันทั่วโลก เธอกำกับเรื่องเดียวกันนี้ ดัดเปลงเป็นภาพยนตร์ปี 2008 เรื่องนี้ทำให้เธอมีเชื่อเสียงครั้งสำคัญ ในปลายปี 2008 ภาพยนตร์เรื่องนี้ก็ได้รับการรับรองว่าเป็นภาพยนตร์ที่ทำรายได้บ็อกซ์ออฟฟิศสูงที่สุดในสหราชอาณาจักรอย่างไม่เคยมีมาก่อน  นอกจากนี้ยอดขายภาพยนตร์ในสหราชอาณาจักรก็สูงที่สุดในประเภท DVD ด้วย  ในปี 2009 ลอยด์ได้รับการเสนอชื่อเข้าชิงรางวัล ผู้กำกับละครยอดเยี่ยม รางวัลโทนี จากการผลิตบทละคร Mary Stuart
ลอยด์กำกับ The Iron Lady ภาพยนตร์ชีวประวัติของอดีตอังกฤษนายกรัฐมนตรี มาร์กาเรต แทตเชอร์ แสดงโดย Meryl Streep การสร้างภาพยนตร์เริ่มในเดือนมกราคม 2011 และออกฉายในเดือนธันวาคมในปีเดียวกันนั้น  ในปี 2014 เธอกำกับละครเวที Henry IV อยู่ในเวสต์เอ็นด์ของลอนดอน
รางวัลเกียรติยศ
มหาวิทยาลัยออกซฟอร์ด แต่งตั้งลอยด์ เป็นศาสตราจาย์พิเศษ สาขาการละครร่วมสมัย (Cameron Mackintosh Visiting Professor of Contemporary Theatre) ในปี 2006,   ในปีเดียวกันนั้นเธอก็ได้รับปริญญากิตติมศักดิจากมหาวิทยาลัยบริสตอล เธอมีชื่อติดหนึ่งในเกย์และเลสเบี้ยน 101 คนที่ทรงอิทธิพลในอังกฤษ จัดโดยหนังสือพิมพ์ The Independent ในปี 2008
ในปี 2009 ลอยด์ได้รับปริญญาเอกกิตติมศักดิ์ DLitt (Doctor of Letters) จากมหาวิทยาลัยเบอร์มิงแฮม
เนเวอร์แลนด์
เนเวอร์แลนด์ (Neverland) เป็นที่รู้จักโดยภาพยนตร์ของ Disney โดยเนเวอร์แลนด์เป็นสถานที่ที่ปีเตอร์แพน ทิงเกอร์เบล และเด็กหลงทางอาศัยอยู่ อีกทั้งนางเงือกและเหล่านางฟ้าสัตว์วิเศษ รวมถึงกัปตันฮุกด้วย ทุกคนในเนเวอร์แลนด์จะไม่มีวันโตขึ้น เนเวอร์แลนด์มีลักษณะเหมือนกับเกาะ สวยงามมาก บางตำราก็ว่าอยู่ในดวงดาว บางคนเชื่อว่ามีเนเวอร์แลนด์จริง บางคนไม่เชื่อ จึงไม่ทราบว่าเนเวอร์แลนด์ที่อยู่อาศัยของปีเตอร์เตอร์แพนมีจริงหรือเปล่าแล้วแต่ความเชื่อใน จินตนาการของเด็กๆ
ฟิลลิดา ลอยด์
รางวัลเกียรติยศ
ลอยด์ได้รับเครื่องราชอิสริยาภรณ์แห่งจักรวรรดิบริติช CBE ในปี 2010
เนเวอร์แลนด์
และในบทประพันธ์ของ J.M.Barrie ได้เขียนไว้ว่าทางเข้าเนเวอร์แลนด์นั้นคือ "ที่สองจากขวาแล้วตรงไปจนเช้า"
บันทึกพระนามแห่งอไบดอส
นอกเหนือจากจะมีการบันทึกพระนามของฟาโรห์ในยุคราชอาณาจักรเก่าแล้ว ก็ยังมีการบันทึกพระนามของฟาโรห์แห่งราชวงศ์ที่เจ็ดและแปด ซึ่งเป็นราชวงศ์ที่มีความคลุมเครืออย่างมากเนื่องจากยังขาดหลักฐานทางโบราณคดี ดังนั้นบันทึกพระนามแห่งอไบดอสจึงมีประโยชน์ในการศึกษาเกี่ยวกับอียิปต์โบราณ
บันทึกพระนามนี้มีการละเว้น (ไม่บันทึก) พระนามของฟาโรห์ก่อนหน้านี้หลายพระองค์ที่ได้รับการพิจารณว่าฟาโรห์เหล่านี้ปกครองอย่างไม่ชอบธรรม เช่น ฟาโรห์ชาวฮิกซอส, พระนางแฮตเชปซุต, ฟาโรห์อาเคนาเตน, ฟาโรห์สเมงห์คาเร, ฟาโรห์ทุตอังค์อามุน และฟาโรห์ไอย์
วอลเลย์บอลชายชิงแชมป์เอเชีย 2005
วอลเลย์บอลชายชิงแชมป์เอเชีย 2005 (2005 Asian Men's Volleyball Championship) เป็นครั้งที่ 13 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 20 - 27 กันยายน พ.ศ. 2548 (ค.ศ. 2005) ณ จังหวัดสุพรรณบุรี ประเทศไทย
การแบ่งกลุ่ม
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2003.
''* ขอถอนตัวออกการแข่งขัน
อันดับการแข่งขัน
รายชื่อนักกีฬา โนะบุฮะรุ ไซโตะ, มาร์กอส ซุงิยะมะ, เคนจิ โอะโนะอุเอะ, คะสึมะ กิชิโมะโตะ, ไทจิ ยะมะโมะโตะ, มะซะชิ โอะงิโนะ, โคะตะ ยะมะมุระ, เคียวเฮ ชิบะตะ, คะสึโตะชิ สึมะงะริ, ทะเคะชิ กิตะจิมะ, ยู โคะชิกะวะ, โคสุเกะ โตะโมะนะงะ ผู้ฝึกสอน: ทะสึยะ เอะตะ
จังหวัดซูลาเวซีกลาง
ซูลาเวซีกลาง หรือ ซูลาเวซีเตองะฮ์ (Sulawesi Tengah) เป็นจังหวัดหนึ่งของประเทศอินโดนีเซีย ตั้งอยู่ทางตอนกลางของเกาะซูลาเวซี เมืองหลักและเมืองใหญ่ที่สุดของจังหวัดคือปาลู ใน พ.ศ. 2557 จังหวัดนี้มีประชากรจำนวน 2,966,325 คน
จังหวัดซูลาเวซีกลางได้รับการจัดตั้งขึ้นใน พ.ศ. 2507 โดยมีเนื้อที่ 61605.72 km2 และมีอาณาเขตจรดจังหวัดโก-รนตาโลทางทิศเหนือ จรดจังหวัดมาลูกูทางทิศตะวันออก จรดจังหวัดซูลาเวซีตะวันออกเฉียงใต้ ซูลาเวซีใต้ และซูลาเวซีตะวันตกทางทิศใต้ และจรดช่องแคบมากัซซาร์ทางทิศตะวันตก
หน่วยการบริหาร
พื้นที่จังหวัดซูลาเวซีกลางแบ่งออกเป็น 12 อำเภอหรือกาบูปาเต็น 1 นครหรือโกตา และ 175 ตำบลหรือเกอจามาตัน
• อำเภอซีกี (Kabupaten Sigi)
• อำเภอดงกาลา (Kabupaten Donggala)
• อำเภอโตโจอูนาอูนา (Kabupaten Tojo Una Una)
• อำเภอโตลีโตลี (Kabupaten Toli Toli)
• อำเภอบังไก (Kabupaten Banggai)
• อำเภอบังไกเกอปูเลาวัน (Kabupaten Banggai Kepulauan)
• อำเภอบังไกเลาต์ (Kabupaten Banggai Laut)
• อำเภอบูวล (Kabupaten Buol)
• อำเภอปารีกีโมอูตง (Kabupaten Parigi Moutong)
• อำเภอโปโซ (Kabupaten Poso)
• อำเภอโมโรวาลี (Kabupaten Morowali)
• อำเภอโมโรวาลีเหนือ (Kabupaten Morowali Utara)
วัลเดมาร์ที่ 3 ดยุกแห่งชเลสวิก
เจ้าชายวัลเดมาร์ที่ 3 อเบลเซน (ค.ศ. 1238 - 1257) ทรงเป็นเจ้าชายเดนมาร์กและดยุกแห่งดัชชีชเลสวิก ตั้งแต่ค.ศ. 1253 จนกระทั่งสิ้นพระชนม์ใน ค.ศ. 1257 พระองค์เป็นพระราชโอรสองค์ใหญ่ในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์
พระชนม์ชีพ
ในช่วงที่กษัตริย์อเบลเสด็จสวรรคตใน ค.ศ. 1252 เจ้าชายวัลเดมาร์ยังทรงเป็นเชลยนักโทษของอาร์คบิชอปแห่งโคโลญซึ่งมีตำแหน่งเป็นเจ้าชายมุขนายก ดังนั้นเจ้าชายจึงไม่สามารถอ้างสิทธิในราชบัลลังก์เดนมาร์กได้ พระอนุชาของกษัตริย์ ซึ่งเป็นสมเด็จอาของเจ้าชายได้รับเลือกให้ครองราชย์ต่อเป็น พระเจ้าคริสตอฟเฟอร์ที่ 1 แห่งเดนมาร์ก
ถึงกระนั้น เหล่าพระญาติของสมเด็จพระพันปีหลวงเม็ชทิลท์ พระราชมารดาของเจ้าชาย ซึ่งได้แก่เหล่าเคานท์แห่งฮ็อลชไตน์ได้ช่วยเหลือให้เจ้าชายได้รับการปล่อยตัวและสนับสนุนเจ้าชายในการอ้างสิทธิครอบครองดัชชีชเลสวิก ใน ค.ศ. 1253 กษัตริย์คริสตอฟเฟอร์ที่ 1 ต้องยอมล้มเลิกแผนการต่อต้านและทรงสถาปนาให้เจ้าชายเป็นดยุก
ในปีถัดมาเจ้าชายวัลเดมาร์ยังคงสู้รบกับกษัตริย์คริสตอฟเฟอร์ ผู้เป็นสมเด็จอา จนกระทั่งเจ้าชายวัลเดมาร์สิ้นพระชนม์ ค.ศ. 1257 ผู้สืบตำแหน่งดยุกแห่งชเลสวิกคือ เจ้าชายอีริค พระอนุชาของพระองค์
เรือหลวงสายบุรี
เรือหลวงสายบุรี (FFG-458)  (HTMS Saiburi) เป็นเรือลำที่สี่ในเรือฟริเกตชุดเรือหลวงเจ้าพระยา สังกัดกองเรือฟริเกตที่ 2 กองเรือยุทธการ ของกองทัพเรือไทย โดยใช้แบบของเรือฟริเกต แบบ 053 เฮชที ชั้นเจียงหู III ของจีน
การออกแบบ
เรือหลวงสายบุรี มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต) ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวงสายบุรี ใช้กำลังพลทั้งหมด 168 นาย ซึ่งรวมถึงนายทหาร 22 นาย
การปรับปรุงเพิ่มประสิทธิภาพ
เรือแบบ 053 เฮชที (เฮช) อีกสองลำ คือ เรือหลวงสายบุรี และเรือหลวงสายบุรี ได้รับการปรับปรุงระบบให้ทันสมัยขึ้นในปี พ.ศ. 2552 การปรับปรุงนี้นี้รวมถึงการเปลี่ยนระบบอาวุธและระบบอิเล็กทรอนิกส์ ประกอบไปด้วยปืนใหญ่เรือแบบ 100 มม./56 แบบ 79A และเรดาร์ควบคุมการยิงแบบ TR47C และแบบ FCU17C-2, ระบบอำนวยการรบ Poseidon III แทนที่ระบบเก่าคือ ZKJ-3, ปืนใกญ่กล 37 มม. แบบ 76A แท่นคู่ ควบคุมระยะไกลด้วยเรดาร์ควบคุมการยิง TR47C พร้อมระบบควบคุมการยิง FCU17C-1, ระบบระบบสงครามอิเล็กทรอนิกส์ (ESM) ES-3601-10 แทนที่ ระบบสงครามอิเล็กทรอนิกส์ แบบ 923-1 และ แบบ 981-3, เรดาร์ตรวจการพื้นน้ำ/อากาศ SR-60 และติดตั้งขีปนาวุธต่อต้านเรือผิวน้ำใหม่ คือ C-802A
การต่อเรือ
เรือหลวงสายบุรี ได้รับการสั่งต่อพร้อมกันกับเรือลำอื่น ๆ ในเรือฟริเกตชุดเรือหลวงเจ้าพระยา รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยวางกระดูกงูเมื่อวันที่ 7 กันยายน พ.ศ. 2533 ปล่อยลงน้ำในวันที่ 27 สิงหาคม พ.ศ. 2554 เพื่อทดสอบและส่งมอบ
ภารกิจ
เรือหลวงสายบุรีมักจะได้รับภารกิจร่วมกับเรือน้องสาวในการฝึกประจำวงรอบและสับเปลี่ยนกำลังไปปฏิบัติหน้าที่ยามฝั่งเป็นประจำทุก ๆ เดือน โดยมีภารกิจในยามสงบคือรักษาความสงบเรียบร้อยและช่วยเหลือผู้ประสบภัยในน่านน้ำไทย
ในเดือนพฤษภาคม พ.ศ. 2558 เรือหลวงสายบุรีได้ปฏิบัติการด้านมนุษยธรรมด้วยการส่งอาหาร น้ำ เชื้อเพลิง และความช่วยเหลือทางการแพทย์ให้กับผู้อพยพชาวโรฮิงญาและชาวเบงกาลีที่อยู่บนเรือลอยลำในทะเลอันดามัน เพื่อช่วยเหลือให้ผู้อพยพดังกล่าว และป้องกันไม่ให้ขึ้นสู่ชายฝั่งประเทศไทย
เมื่อวันที่ 21 - 30 มีนาคม พ.ศ. 2565 เรือหลวงสายบุรี เรือหลวงนเรศวร พร้อมด้วยเฮลิคอปเตอร์แบบ S-76B ของกองทัพเรือได้เข้าร่วมการฝึก Singsiam 2022 ร่วมกับกองทัพเรือสาธารณรัฐสิงคโปร์ บริเวณช่วงช่องแคบมะละกาและทะเลอันดามัน
สเกตบอร์ด (กีฬา)
สเกตบอร์ด (Skateboarding) เป็นกีฬาประเภทเอ็กซ์เกมประเภทหนึ่ง ในช่วงทศวรรษที่ 80 กีฬาสเกตบอร์ดได้รับความนิยมอย่างแพร่หลาย
ประวัติ
เริ่มจากแถบแคลิฟอร์เนีย นักเล่นเซิร์ฟได้ลองใช้ถนนที่เป็นลอน แทนคลื่นในทะเลในยามไม่มีคลื่น ตั้งแต่ 1950 กีฬาชนิดนี้เป็นกีฬาแท้ๆ ที่นิยมกันมากของชาวอเมริกา แต่เมื่ออินไลน์สเกตและ BMX เป็นที่นิยมในช่วงสั้น ๆ ช่วงปลายทศวรรษที่ 50 ดนตรีและภาพยนตร์เกี่ยวกับสเกตบอร์ดเป็นตัวปลุกกระแสการออกแบบเครื่องเล่นให้เหมือนเซิร์ฟบอร์ดและมีการผลิตเพื่อการค้าครั้งแรกโดยโรลเลอร์ เดอร์บี้ จำหน่ายตามห้างสรรพสินค้าในปี 1959
ว่ากันว่ากีฬาที่เกิดจากอุบัติเหตุเมื่อคันบังคับของรถสกูตเตอร์หักและเหลือแค่เพียงพื้นติดล้อเท่านั้น ในช่วง 10 ปี ของ ค.ศ. 1960 การเล่นสเกตบอร์ดถูกห้ามเล่นในหลายๆแห่ง จนกลายเป็นกีฬาใต้ดิน
ปี 1960 ได้มีการตีพิมพ์นิตยสารเกี่ยวกับการเล่นสเก็ตฉบับแรกขึ้น รวมทั้งมีการผลิตสเก็ตบอร์ดขึ้นมา ต่อมาในปี 1963 ผู้ผลิตสเกตบอร์ดมากาฮาได้จัดตั้งทีมสเก็ตบอร์ดเพื่อส่งเสริมผลิตภัณฑ์ของตน และได้จัดการแข่งขันสเกตบอร์ดอย่างเป็นทางการครั้งแรกได้รับความอุปถัมภ์จากมากาฮาในแคลิฟอร์เนีย
ในปี 1973 ได้มีการใช้วงล้อยูรีเทนในการกีฬา ซึ่งทำให้มีความปลอดภัยและคล่องตัวกว่า สเก็ตบอร์ดมีขนาดกว้างมากขึ้น จาก ระยะ 16 ซม.เป็นกว่า 23 ซม.เพื่อให้ความมั่นคงที่ดีกว่า ในการเล่น Vert
การเล่นสเกตบอร์ดสมัยใหม่เกิดขึ้นโดยมีการเล่นแบบต่างๆ เช่น Slalom,ดาวน์ฮิลล์,ฟรีสไตล์ วัฒนธรรมการเล่นสเก็ตบอร์ดเริ่มรวมตัวเข้ากับพวกพังค์ และดนตรีแบบใหม่ อาร์ตเวิร์คและกราฟิกเริ่มมีบทบาทมากในวัฒนธรรมการเล่นสเกตบอร์ด
จนช่วงปลายปี 1970 ลานสเกตบางแห่งหายไปอันเนื่องจากธุรกิจตกต่ำ การเล่นสเก็ตบอร์ดก็เริ่มตกต่ำอีกเป็นครั้งที่สอง จนการเล่นสเกตบอร์ดก็หายจากวงการ การขี่จักรยานBMX เข้ามาเป็นที่นิยมและนักสเกตส่วนมากก็หยุดเล่นสเก็ตลานสเก็ตก็สูญหายไปแต่มีการสร้างฮาฟว์ไปป์ และแรมป์ยังคงพัฒนาต่อไปอย่างเงียบๆ ด้วยนักขี่จักรยาน BMX
มีการฟื้นฟูการเล่นสเกตบอร์ดโดยใช้แรมป์ที่เป็นไม้อัด ในปี 1980 และการเล่นตามท้องถนนจึงก่อให้เกิดความพยายามในการเล่นด้วยตนเอง นักสเกตเริ่มที่จะสร้างแรมป์สำหรับสเกตที่ทำด้วยไม้เอง บริษัทที่เป็นของนักสเกตเริ่มสร้างอุปกรณ์ต่างๆ ให้มีมาตรฐานกว่าเดิม เพื่อใช้เล่นท่าให้ได้ดีขึ้น มีนักสเกตเป็นที่รู้จักอย่างโทนี ฮอว์คและสตีฟ แคบเบลเลอโร มีการจัดการแข่งขันโดย The National Skateboarding Association การเล่นสเกตบอร์ด ยังมีอิทธิพลอย่างมากต่อวัฒนธรรมระหว่างประเทศเริ่มจากดนตรีพังก์ร็อก
สเกตบอร์ด แบบ New School กำเนิดขึ้นโดยเน้นไปที่การเล่นท่าพื้นฐาน ออลลี่ และเน้นเล่นท่าทริคต่างๆ ต่อมาการเล่นโรลเลอร์เบรดก็เป็นที่นิยม ต่อมาในปี 1995 ESPN ได้บรรจุกีฬาประเภทนี้ในงานแข่ง Extreme Games (ปัจจุบันคือ X Games) Skateboard เป็นหนึ่งในกีฬาหลักที่ต้องจัดในงาน X Games ประจำปีทุกครั้ง
ปัจจุบัน มีอุตสาหกรรมเกี่ยวกับกีฬาสเกตบอร์ดมากมายเช่น นิตยสาร สำนักงานออกแบบสนาม ภาพยนตร์ที่เกี่ยวกับสเกต เป็นต้น อุปกรณ์ต่างๆ มีขนาดต่างๆ ก็มีขนาดเพิ่ม-ลดต่างออกไป
ท่าในสเกตบอร์ด
ด้วยการพัฒนาของลานสเกตและทางลาด ตัวสเกตบอร์ดก็เริ่มจะมีการเปลี่ยนแปลง ในช่วงแรกท่าในการเล่นจะมีลักษณะเป็นสองมิติอย่างการแล่นด้วยสองล้อ การดีดขึ้นในช่วงสองล้อหลัง เรียกว่า "พิว็อต" การกระโดดข้ามราวและลงมาที่บอร์ดอีกครั้ง การกระโดดในระยะยาว (เช่นถังน้ำ) หรือสลาลม
ในปี 1976 การเล่นสเกตบอร์ดเริ่มมีการเปลี่ยนแปลงโดยมีการคิดค้น "ออลลี่" โดย อลัน ออลลี่ เกลแฟนด์ ซึ่งเป็นท่าที่ได้รับความนิยมในฟลอริดาในช่วงปี 1978 หลังจากที่เขาไปแคลิฟอร์เนียก่อนหน้านั้น ท่าของเกลแฟนด์เริ่มเป็นที่นิยมในกลุ่มนักเล่นสเกตในแถบเวสต์โคสต์ของอเมริกา และมีสื่อมวลชนได้กระจาย เผยแพร่ไปอีกจนได้รับความนิยมทั่วโลก
ออลลี่ ได้ถูกดัดแปลงท่าในการลงพื้นโดย ร็อดนีย์ มัลเลน ในปี 1982 โดยมัลเลนได้คิดท่า "คิกฟลิป" โดยในช่วงนั้นมีชื่อว่า "แมจิกฟลิป" และจากการคิดค้นท่านี้เองทำให้นักสเกตบอร์ดสามารถเล่นสเกตได้โดยไม่ต้องใช้อุปกรณ์อื่นนอกเหนือจากตัวสเกตบอร์ดอย่างเดียว และได้พัฒนาสู่ท่าการเล่นอื่นตามมา
เอ็นเอ๊กซ์ที ยูเค แท็กทีม แชมเปียนชิป
เอ็นเอ๊กซ์ที ยูเค แท็กทีม แชมเปียนชิป (NXT UK Tag Team Championship) เป็นแชมป์แท็กทีมมวยปล้ำอาชีพที่สร้างโดย WWE ในการส่งเสริมการขายมวยปล้ำระดับมืออาชีพสำหรับแบรนด์ NXT UK ของพวกเขา เป็นแชมป์แท็กทีมชายโดยรวมที่เก้าที่มีอยู่ใน WWE ก่อตั้งขึ้นเมื่อวันที่ 18 มิถุนายน 2018 ทีมแรกที่ได้แชมป์นี้คือ James Drake และ Zack Gibson
โคฟ
โคฟ หรือเป็นที่รู้จักระหว่างปี ค.ศ. 1849–1920 ในชื่อ ควีนส์ทาวน์ (Queenstown) เป็นเมืองท่าบนชายฝั่งทางใต้ของเทศมณฑลคอร์ก ประเทศไอร์แลนด์ มีประชากรประมาณ 13,000 คน และเป็นที่ตั้งของท่าเรือสำราญเพียงแห่งเดียวในไอร์แลนด์ การท่องเที่ยวในพื้นที่อาศัยมรดกทางทะเลและการย้ายถิ่นฐานของเมือง
ฟุตบอลทีมชาติอิสราเอล
ฟุตบอลทีมชาติอิสราเอล (נבחרת ישראל בכדורגל) เป็นฟุตบอลทีมชาติจากประเทศอิสราเอล ภายใต้การดูแลของสมาคมฟุตบอลอิสราเอล (IFA)
กีฬาวูซูในกีฬาแห่งชาติ ครั้งที่ 47
กีฬาวูซูในกีฬาแห่งชาติ ครั้งที่ 47 เป็นการแข่งขันกีฬาวูซูที่จัดขึ้นในจังหวัดศรีสะเกษ กำหนดแข่งขันระหว่างวันที่ 19–23 มีนาคม พ.ศ. 2565 โดยได้จัดขึ้นที่หอประชุมโรงเรียนกำแพง อำเภออุทุมพรพิสัย ในครั้งนี้จะมีการแข่งขันทั้งหมด 2 ประเภท 37 รายการ คือ ประเภทยุทธลีลา 30 รายการ (ชาย 15 รายการ และหญิง 15 รายการ) และประเภทประลองยุทธ์ (ชาย 4 รายการ และหญิง 3 รายการ) ซึ่งมีการชิงชัยเหรียญรางวัลรวมทั้งสิ้น 138 เหรียญ
ไอเลิฟอะเรนนีไนต์
"ไอเลิฟอะเรนนีไนต์" เป็นเพลงของนักร้องเพลงคันทรี เอดดี แรบบิตต์ ออกจำหน่ายในเดือนพฤศจิกายน ค.ศ. 1980 เป็นซิงเกิลที่ 2 จากอัลบั้มชุด Horizon เพลงนี้ติดอันดับ 1 บนชาร์ตบิลลอร์ดฮอต 100 นาน 2 อาทิตย์ ในปี ค.ศ. 1981 เพลงนี้โค่นแชมป์เพลงอันดับ 1 ก่อนหน้านี้ของดอลลี พาร์ตันในเพลง "9 to 5" บนชาร์ตบิลบอร์ดฮอต 100 ถือเป็นครั้งสุดท้ายบนชาร์ตนี้ที่มีเพลงแนวคันทรีอันดับ 1 ติดต่อกัน